**Názov projektu**

**Urban Inno - Využitie inovačného potenciálu mestských ekosystémov**

Špecifický cieľ 1.1 - Zlepšiť udržateľné prepojenia medzi aktérmi inovačných systémov pre posilnenie regionálnej inovačnej kapacity v strednej Európe

**Slovenskí projektoví partneri**

Technická univerzita v Košiciach (Ekonomická fakulta)

**Zameranie projektu**

Projekt sa zameriava na zvýšenie inovačnej schopnosti malých a stredných mestských ekosystémov v rámci strednej Európy prostredníctvom dvoch pilierov. Prvým je vytváranie inovačných klastrov a sietí na princípe štvorparity (quadruple-helix) v regiónoch s nižšou inovačnou schopnosťou využívajúc skúsenosti partnerov, ktorí predstavujú príklad úspešnej implementácie takéhoto partnerstva. Druhým pilierom je koordinovaná podpora za účelom implementácie participatívnych metód a nástrojov v rámci inovačných procesov. Tento prístup podporuje zapojenie konečných užívateľov už v prvotných fázach inovačných procesov, čím sa preukázateľne zvyšuje  pravdepodobnosť úspechu inovácie na cieľovom trhu.

V rámci projektových aktivít bude v Košickom kraji založená *Inovačná sieť na podporu lokálnej ekonomiky* s cieľom podpory rastu konkurencieschopnosti lokálnej poľnohospodárskej produkcie a jej odbytu v rámci regiónu, ako aj zefektívňovania procesov v previazaných oblastiach priemyslu vo forme prípravy a implementácie akčných plánov a spoločných inovačných a rozvojových projektov. Pri využití participatívnych metód je pilotnou aktivitou tejto siete návrh a vývoj digitálneho trhoviska poľnohospodárskych produktov, párujúceho dopyt sústredený najmä v meste Košice a ponuku z priľahlých vidieckych oblastí.

**Rozpočet**

2 620 125 eur

**Krajiny zapojené do projektu**

Chorvátsko, Nemecko, Slovinsko, Poľsko, Maďarsko, Rakúsko, Taliansko

**Bližšie informácie o projekte**

<http://www.interreg-central.eu/Content.Node/Urban-Inno-Project.html>