**Názov projektu**

**Projekt CROWD-FUND-PORT – podpora stredoeurópskeho crowd-fundingu**

Špecifický cieľ 1.2 - Zlepšiť schopnosti a podnikateľské zručnosti pre pokrok v ekonomických a sociálnych inováciách v stredoeurópskych regiónoch

**Slovenský projektový partner**

Creative Industry Forum

**Zameranie projektu**

Cieľom projektu je analyzovať situáciu týkajúcu sa crowdfundingu v jednotlivých krajinách a napomôcť k odstráneniu bariér, ktorých výsledkom je nežiaduci presun kapitálu mimo územia Európskej únie. V rámci projektu sa bude Creative Industry Forum zameriavať na tieto hlavné aktivity: zvyšovanie povedomia o crowdfundingu na Slovensku a popularizáciu alternatívnych spôsobov financovia vrátane transparentnej komunikácie ich výhod aj rizík, podporovanie inštitucionalizácie vývoja crowdfundingu, vytváranie národného informačného crowdfundingového portálu, participáciu na vytvorení informačnej internetovej stránky dotknutých partnerov projektu (http://www.crowdfundport.eu/), identifikáciu bariér národných a cezhraničných finančných operácií na základe národnej regulácie, podporenie minimálne 20 projektov realizovaných s využitím crowdfundingovej kampane a participáciu na príprave podkladov pre národnú politiku alebo stratégiu v oblasti podpory rozvoja crowdfundingu.

Realizácia hlavných aktivít projektu si vyžaduje diskusiu so štyrmi okruhmi zainteresovaných osôb, t.j. s   prevádzkovateľmi crowdfundingových platforiem,  so subjektmi hľadajúcimi finančné zdroje, s investormi a širokou verejnosťou, ktorá môže potenciálne byť zároveň donorom, investorom a podporovateľom.

**Rozpočet**

2 234 307 eur

**Krajiny zapojené do projektu**

Slovinsko, Česká republika, Poľsko, Taliansko, Maďarsko, Nemecko, Rakúsko, Slovensko, Chorvátsko

**Bližšie informácie o projekte**

Bližšie informácie o projekte na <http://www.interreg-central.eu/Content.Node/CROWD-FUND-PORT.html>