**Názov projektu**

**FabLabNet - Zvyšovanie konkurencieschopnosti strednej Európy odblokovaním inovačných kapacít FabLabov (fabrication laboratories) v rámci zlepšeného inovačného ekosystému**

Špecifický cieľ 1.1 - Zlepšiť udržateľné prepojenia medzi aktérmi inovačných systémov pre posilnenie regionálnej inovačnej kapacity v strednej Európe

**Slovenský projektový partner**

Centrum vedecko-technických informácií SR

**Zameranie projektu**

Prioritným cieľom projektu FabLabNet je predstaviť a doslova priniesť koncept kreatívnych dielní –fablabov novým, existujúcim, ale aj budúcim inovátorom v rámci strednej Európy a spájať tieto dielne na medzinárodnej úrovni. FabLabNet prepája organizácie, ale aj jednotlivcov z podnikateľského prostredia, školstva, širšiu verejnosť a tvorcov politík, za účelom lepších inovácií v lokálnom aj nadnárodnom dosahu.

Projekt sa usiluje predstaviť inovačný potenciál fabLabov v strednej Európe a začleniť ich do existujúcich inovačných ekosystémov. Dôležitou úlohou bude tiež zapojiť nových aktérov a vzájomne prepojiť fabLaby na národnej úrovni. Projekt chce posilniť kapacity všetkých predstaviteľov inovačného ekosystému a vytvoriť udržateľné prepojenie medzi fabLabmi. Spoločnosť tak bude môcť využívať ich potenciál napríklad pri zakladaní podnikov alebo v oblasti vzdelávania.

FabLaby predstavujú technické platformy pre tvorbu prototypov, inovácií a vynálezov. Záujemcovia majú možnosť vyskúšať si prácu s technológiami 21. storočia. Patria k nim, okrem iného, napríklad aj 3D tlačiarne.

**Rozpočet**

2 685 782 eur

**Krajiny zapojené do projektu**

Taliansko, Rakúsko, Maďarsko, Nemecko, Česká republika, Poľsko, Slovinsko, Slovensko, Chorvátsko

**Bližšie informácie o projekte**

<http://www.interreg-central.eu/Content.Node/FabLabNet.html>