**Názov projektu**

**ENTER-transfer - Podpora hospodárskych a sociálnych inovácií prostredníctvom vytvárania prostredia, ktoré umožňuje nástupníctvo v podnikaní**

Špecifický cieľ 1.2 - Zlepšiť schopnosti a podnikateľské zručnosti pre pokrok v ekonomických a sociálnych inováciách v stredoeurópskych regiónoch

**Slovenskí projektoví partneri**

Ekonomická univerzita v Bratislave (Fakulta podnikového manažmentu) - **vedúci partner projektu**

Inovačné partnerské centrum

**Zameranie projektu**

Veľké množstvo fungujúcich rodinných firiem v Európe musí každoročne ukončiť svoje aktivity z dôvodu neschopnosti nájsť vhodného nasledovníka, ktorý by prevzal vedenie spoločnosti. Nástupníctvo firiem sa tak stáva jedným z najvýznamnejších problémov súčasnosti v strednej Európe s výraznými  hospodárskymi  a sociálnymi dopadmi. Napriek existencii schém umožňujúcich nástupníctvo v krajinách západnej Európy, postsocialistické krajiny majú minimálne, resp.  takmer žiadne skúsenosti s prenosom vlastníctva, ako aj nedostatočné povedomie o tejto problematike.  
Projekt ENTER-transfer sa usiluje o rozvoj ekonomických a sociálnych inovácií a zvrátenie negatívnych dôsledkov demografických zmien v strednej Európe vytvorením prostredia podporujúceho nástupníctvo firiem na národnej a nadnárodnej úrovni. Zároveň chce upriamiť pozornosť subjektov verejného a súkromného sektora na túto problematiku.

Prostredníctvom rôznych praktických nástrojov, postupov, ale aj školení  a výmeny know-how  úspešných firiem, chce projekt prispieť k posilneniu kapacít subjektov verejného sektora pri podpore nástupníctva a k rozvoju kompetencií mladých podnikateľov, majiteľov rodinných podnikov a ich potomkov. Ďalším z konkrétnych výstupov bude vytvorenie online portálu spájajúceho spoločnosti hľadajúce nástupníkov s mladými spoločnosťami s ambíciou prevziať vedenie inej firmy. Vďaka vypracovaným stratégiám zohľadňujúcim špecifiká jednotlivých participujúcich krajín budú môcť subjekty verejného sektora vytvárať vhodné podmienky pre nástupníctvo firiem na lokálnej a regionálnej úrovni.

**Rozpočet**

2 033 162 eur

**Krajiny zapojené do projektu**

Slovensko, Česká republika, Rakúsko, Chorvátsko, Poľsko,

**Bližšie informácie o projekte**

<http://www.interreg-central.eu/Content.Node/ENTER-transfer.html>