**Názov projektu**

**I-CON - Zlepšenie kompetencií a zručností prostredníctvom inovácií v potravinárskom sektore**

Špecifický cieľ 1.2 - Zlepšiť schopnosti a podnikateľské zručnosti pre pokrok v ekonomických a sociálnych inováciách v stredoeurópskych regiónoch

**Slovenský projektový partner**

Slovenská obchodná a priemyselná komora

**Zameranie projektu**

Partneri zo siedmich stredoeurópskych krajín spojili svoje sily s cieľom zlepšiť podnikateľské schopnosti a zručnosti v ich odľahlých regiónoch prostredníctvom inovačného potenciálu potravinárstva. Potravinársky sektor je identifikovaný ako sektor s najvyšším potenciálom k dosiahnutiu socio-ekonomického multiplikačného účinku v odľahlých regiónoch. Projekt je preto zameraný na riešenie zvýšenia kompetencií v potravinárskom sektore v rámci medzisektorovej spolupráce v oblasti mechatroniky (výrobné technológie), biotechnológie (bezpečnosť potravín) a dizajnu (balenie).

Slovinsko, Maďarsko, Poľsko a Slovenská republika čelia klesajúcemu počtu pracovných príležitostí v tradičných odvetviach v dôsledku štrukturálnych zmien. To zdôrazňuje potrebu prijať opatrenia na podporu hospodárskej činnosti s potenciálom vytvorenia pracovných miest v regiónoch, ktoré sa stretávajú s problémami pri zachovaní ekonomického rozvoja. Potravinársky sektor spolu so súvisiacimi odvetviami predstavuje jednu z najdôležitejších oblastí na zlepšenie sociálno-ekonomickej situácie. Zdieľaním znalostí, kompetencií a silných vzťahov s miestnym prostredím budú partneri spolupracovať na zlepšení podnikateľských schopností a zručností v odľahlých regiónoch prostredníctvom inovačného potenciálu potravinárstva po dobu 3 rokov. Očakáva sa zavedenie udržateľného nadnárodného akčného plánu pre vytváranie konkurenčných výhod pre malé a stredné podniky a proaktívne rady pre sprostredkovateľov a inštitúcie.

**Rozpočet**

2 093 771 eur

**Krajiny zapojené do projektu**

Slovinsko, Rakúsko, Maďarsko, Taliansko, Nemecko, Poľsko, Slovensko

**Bližšie informácie o projekte**

<http://www.interreg-central.eu/Content.Node/I-CON.html>