**Názov projektu**

**AMiCE - Aliancia pre pokročilú výrobu v Strednej Európe**

Špecifický cieľ 1.1 - Zlepšiť udržateľné prepojenia medzi aktérmi inovačných systémov pre posilnenie regionálnej inovačnej kapacity v strednej Európe

**Slovenskí projektoví partneri**

Žilinská Univerzita v Žiline (Výskumné centrum)

BIC Bratislava

**Zameranie projektu**

Cieľom projektu je prispieť k rozvoju trvalo udržateľných konkurenčných výhod výrobného sektora strednej Európy v globálnej konkurencii. Hoci na inovácie je v zákonoch a usmerneniach jednotlivých krajín kladený veľký dôraz, ich praktická implementácia je komplikovanejšia. Malé a stredné podniky (MSP) zo strednej Európy preto zaostávajú za svojimi partnermi z iných regiónov starého kontinentu. Projekt AMICE sa zameriava na problematiku 3D tlače a tzv. kruhovej ekonomiky v oblasti pokročilých výrobných technológií. 3D tlač vo výrobe je nositeľom vysokej pridanej hodnoty. Cieľom kruhovej ekonomiky je využívanie menšieho množstva zdrojov efektívnejšími postupmi, opätovným používaním, opravami a recykláciou.

V rámci projektu bude vytvorená e-platforma, na základe ktorej MSP získajú prístup k informáciám o technologických príležitostiach, o schémach financovania, ako aj kontakty na odborníkov. Získajú prístup k výskumnej infraštruktúre, a takto si budú môcť odskúšať vlastný produkt alebo procesnú inováciu. Na základe uskutočneného experimentu sa budú môcť rozhodnúť, či prípadnú potrebnú investíciu uskutočnia alebo nie. Skúšobné miesta v jednotlivých krajinách budú navzájom prepojené.

**Rozpočet**

2 234 307 eur

**Krajiny zapojené do projektu**

Nemecko, Poľsko, Česká republika, Taliansko, Slovensko, Španielsko

**Bližšie informácie o projekte**

<http://www.interreg-central.eu/Content.Node/AMiCE.html>