**Názov projektu**

**CERIecon – Sieť regionálnych inovačných ekosystémov v strednej Európe**

Špecifický cieľ 1.2 - Zlepšiť schopnosti a podnikateľské zručnosti pre pokrok v ekonomických a sociálnych inováciách v stredoeurópskych regiónoch

**Slovenskí projektoví partneri**

Hlavné mesto SR Bratislava

Slovak Business Agency

**Zameranie projektu**

Hlavným cieľom projektu je vytvorenie *Playparku* - systému pre zvyšovanie zručností začínajúcich podnikateľov v oblasti nových technológií, inovatívnych produktov, služieb, procesov či sociálnych inovácií v meste Bratislava, ako aj ďalších 6 krajinách zapojených do projektu. Prostredníctvom uceleného balíka stratégií, akčných plánov, pilotných akcií, tréningov a nástrojov projekt umožní vytvorenie inovatívneho spôsobu inšpirácie, tréningu a podpory začínajúcich podnikateľov v regióne strednej Európy.

Aktivity projektu prispejú k budovaniu podnikateľskej kultúry v meste Bratislava a k zvýšeniu motivácie mladých ľudí začať podnikať. Na mieru šitá podpora a vzdelávanie, poskytované v rámci Playparku, umožní rozvoj ich podnikateľských zručností a kompetencií. Naviac, nadnárodná sieť spájajúca jednotlivé regionálne ekosystémy poskytne začínajúcim podnikateľom príležitosti na rozvoj v medzinárodnom podnikateľskom prostredí, vzájomnú výmenu skúseností a know-how.

Spoločnou črtou všetkých Playparkov rozvíjaných v rámci projektu CERIecon je zameranie sa na oblasti stratégií regionálnej špecializácie (RIS3) ako hlavného zdroja inovácií. Počas 36 mesiacov realizácie (jún 2016 – máj 2019) projekt CERIecon prispeje k zvyšovaniu inovatívnosti v regiónoch Strednej Európy.

**Rozpočet**

3 112 975 eur

**Krajiny zapojené do projektu**

Rakúsko, Taliansko, Nemecko, Slovensko, Chorvátsko, Česká republika, Poľsko

**Bližšie informácie o projekte**

<http://www.interreg-central.eu/Content.Node/CERIecon.html>